Document ID: 31993R2918

31993R2918
L 264/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2918/93 НА КОМИСИЯТА
от 22 октомври 1993 година
за изменение на Регламент (ЕИО) № 3076/78 относно вноса на хмел от трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1696/71 на Съвета от 26 юли 1971 г. относно общата организация на пазара на хмел (1), последно изменен с Регламент (ЕИО) № 3124/92 (2), и по-специално член 5, параграф 3 от него,
като има предвид, че в случая на вносeн хмел, който не отговаря на минималните пазарни изисквания, посочени в приложението към Регламент (ЕИО) № 890/78 на Комисията от 28 април 1978 г. относно определянето на подробни правила за сертифицирането на хмел (3), последно изменен с Регламент (ЕИО) № 2265/91 (4), изречението „пуснат в свободно обращение“ във втората алинея от член 7а от Регламент (ЕИО) № 3076/78 на Комисията (5), последно изменен с Регламент (ЕИО) № 717/93 (6), може да причини затруднения на националните администрации, в смисъл че проверките на качеството се извършват на мястото по предназначение, а не на точката на влизане, с други думи достатъчно дълго, след като формалностите по освобождаването от митница са приключили; като има предвид, че до момента на провеждане на проверките внасяният хмел вероятно вече е бил смесен с хмел, произхождащ от Общността, като по този начин става невъзможно да се проследи отново неговия произход да и се отменят формалностите по освобождаване от митница; като има предвид, че втората алинея от член 7а от Регламент (ЕИО) № 3076/78 на Комисията относно вноса на хмел от страни, които не са членки, трябва следователно да бъде изменен;
като има предвид, че мерките, предвидени в настоящия регламентq са в съответствие със становището на Управителния комитет по хмела,
ПРИЕ НАСТОЯЩИЯ РЕГЛАМЕНТ:
Член 1
Втората алинея от член 7а от Регламент (ЕИО) № 3076/78 се заменя със следното:
„Ако компетентните органи на държавите-членки открият, че изследваните проби не отговарят на минималните пазарни изисквания, посочени по-горе, съответстващите пратки не могат да бъдат търгувани в Общността.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 октомври 1993 година.

Labels: 3
17
5